નિયમીત ટાઇમ કાઢીને વર્ષે એકાદવાર તો અચુક આપણી કોલેજમાં આંટો મારવા જાઊં છું, ત્યાં દરેક ખુણામાં ચક્કર મારું, ને તને શોધવાની કોશિશ કરું. કેવા મજાના દિવસો હતા નહી ? હમણા છેલ્લી વાર ગયો ત્યારે આપણી વાંચવાની જગ્યા પર આપણા જેવું જ એક રોમેન્ટિક કોલેજ કપલ બેઠું હતું. મારાથી રહેવાણું નહી એટલે એમની પાસે જઇને કહી આવ્યો કે, “તમે જે જીવી રહ્યા છો આ દિવસો, એ જ સાચા દિવસો છે, જેટલું જીવાય એટલું આમાં જ જીવી લેજો, પછી તો બાકીની જીંદગી તમારે આ દિવસો યાદ કરીને જ વિતાવવાની છે. પેલું કપલ પણ બિચારું ડરી ગયું એમને લાગ્યું કે, હું પાગલ છું. સ્વીટુડી, શું હું પાગલ છું ? તું કહે એ માની લઇશ. સાચું કે શું હું પાગલ છું ? યુ નો ને, મને બીજાની વાતો પર પેલેથી જ વિશ્વાસ નથી. હું ખાલી તારું જ માનું છું.